
RAPORT DE SPECIALITATE
Privind modificarea H.C.L. nr. 242/27.06.2017
privind aprobarea Programului local multianual privind creşterea performanţei energetice a blocurilor de locuinţe din municipiul Timişoara, pentru anul 2017

	Având în vedere Expunerea de motive nr. SC2017-22500/08.09.2017 a Primarului Municipiului Timișoara și Proiectul de hotărâre privind Privind modificarea H.C.L. nr. 242/27.06.2017 privind aprobarea Programului local multianual privind creşterea performanţei energetice a blocurilor de locuinţe din municipiul Timişoara, pentru anul 2017,

	Facem următoarele precizări: În conformitate cu prevederile O.U.G. nr.18/2009 actualizată privind creşterea performanţei energetice a blocurilor de locuinţe, coordonatorii locali, în calitate de autorităţi contractante, au obligaţia de a fundamenta şi coordona programele locale privind creşterea performanţei energetice a blocurilor de locuinţe. Prin H.C.L. nr. 242/27.06.2017 s-a aprobat Programului local multianual privind creşterea performanţei energetice a blocurilor de locuinţe din municipiul Timişoara, pentru anul 2017.
Precizăm că emiterea proiectului de hotărâre are la bază prevederile O.U.G. nr. 18/04.03.2009 (*actualizată*) privind creşterea performanţei energetice a blocurilor de locuinţe

	În concluzie, urmare a includerii unor noi imobile în baza de date, considerăm necesară și oportună modificarea Anexei care face parte integrantă din H.C.L. nr. 242/27.06.2017.

Având în vedere prevederile legale expuse în prezentul raport, respectiv O.U.G. nr. 18 /04.03.2009 (*actualizată*) privind creşterea performanţei energetice a blocurilor de locuinţe, apreciem că proiectul de hotărâre  privind modificarea H.C.L. nr. 242/27.06.2017 privind aprobarea Programului local multianual privind creşterea performanţei energetice a blocurilor de locuinţe din municipiul Timişoara, pentru anul 2017, îndeplinește condițiile tehnice pentru a fi supus dezbaterii și aprobării plenului consiliului local. 

